Diari Oficial de la Generalitat Valenciana


Sumari del DOGV 5719, del 07-03-2008 (2008/2574)

Notificació a Cetom SL. Expedient número VIVI/049806/5.
-------------------------------------------------------

### Dades del document

Número de DOGV
:   5719

Data del DOGV
:   07-03-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/2574


Data del document
:   11-05-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Cetom SL. Expedient número VIVI/049806/5. [2008/2574]  
De conformitat amb el estableix l'art. 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la resolució a Cetom SL, amb expedient VIVI/049806/5.  
Resolució  
Vist el procediment sancionador VIVI/049806/5 seguit contra Cetom SL per infracció del règim legal que regula els habitatges de protecció pública.  
Vist que amb data 14.11.2006 l'instructor del procediment elevava l'oportuna proposta de resolució.  
Vist que a la mateixa, la part expedientada formula al·legacions en data 08.01.2007 i en aquestes manifesta que ha realitzat les obres de reparació que li van ser requerides en l'acord d'iniciació de data 15.06.2006.   
Respecte a una d'aquestes, impermeabilització de la rajola cara vista en la façana exterior del menjador de l'habitatge, deficiència recollida en la proposta de Resolució perquè quedava pendent d'esmena, assenyala que la aquesta ja es va fer el mes de juliol de 2006 i que, per tant, no escau ara exigir la realització d'una reparació que ja es va efectuar.  
Atés que tal com ja es va indicar en la proposta de Resolució amb les pluges de la primera i segona quinzena del mes de novembre van tornar a reproduir-se les humitats en el menjador al costat de la porta d'eixida a la terrassa, i així consta en l'informe tècnic de data 14.11.2006 que consta en l'expedient.   
Al mateix temps, s'ha comprovat, segons consta en l'informe tècnic de data 27.04.2007, incorporat a l'expedient, que les obres d'impermeabilització efectuades en la façana exterior de la sala menjador no han sigut efectives ja que persisteixen les deficiències denunciades. aquest mateix informe també recull que contínua sense fluir amb normalitat l'aigua calenta sanitària del bany superior.  
Aquests informes, d'acord amb el que estableix l'article 137.3 de Llei 30/1992, de 26 de novembre, gaudeixen de presumpció de fiabilitat i certesa que ha de ser destruïda pels reclamants, bé mitjançant l'aportació d'altres informes, bé almenys assenyalant els extrems en què l'informe incorre en incongruències o errors patents d'apreciació.  
En conseqüència, han de desestimar-se les al·legacions efectuades per l'expedientada, perquè si bé és cert que ha realitzat reparacions, resulta acreditat que aquestes no han sigut efectives per a resoldre les deficiències constatades en l'habitatge, sense que s'haja aportat cap element probatori que contradiga els informes assenyalats.  
Atés que d'acord amb el que estableix l'article 130.1 de la Llei 30/1992, de 26 de novembre, i l'article 65 de la Llei 8/2004, de 20 d'octubre, de la prova practicada en aquest procediment resulta provat que dels vicis i defectes constructius existents en l'habitatge siti a Silla, Av. de la Plana, núm. 1-50, resulta responsable Cetom SL. com a promotor i constructor de l'esmentat edifici.   
Atés que d'acord amb el que estableix l'article 71.3 de la Llei 8/2004, de 20 d'octubre, en la graduació de la sanció que s'ha d'imposar ha de tenir-se en compte el perjudici causat al denunciant per les deficiències existents en el seu habitatge, com també la importància i l'entitat d'aquestes. en conseqüència, la sanció que s'ha d'imposar dins dels límits, mínim de 3.000 euros i màxim de 30.000 euros, ateses les circumstàncies indicades, és de 4.200 euros.  
Atés que en la tramitació del procediment s'han observat les normes contingudes en el Reial Decret 1398/1993, de 4 d'agost i, supletòriament, les contingudes en el Títol IX de la Llei de Règim Jurídic de les Administracions Públiques.  
Atés que és competència d'aquest Servei Territorial d'Habitatge i Projectes Urbans la Resolució d'aquest procediment, per raó del que disposa l'Ordre de 15 de febrer de 2007 de la conselleria de Territori i Habitatge.  
Vistos els preceptes legals esmentats, la Llei 8/2004, de 20 d'octubre (DOGV 21.10.2004) de la Generalitat, de l'Habitatge de la Comunitat Valenciana, la Llei de Règim Jurídic de les Administracions Públiques i la resta de normes de general i pertinent aplicació, el cp del Servei Territorial d'Habitatge i Projectes Urbans dicta la següent resolució:  
1. Imposar a Cetom SL, com a autor d'una falta molt greu, prevista i sancionada com a tal en l'art. 69.12 de la llei 8/2004 una multa de 4.200 € (quatre mil dos-cents euros).  
2. Obligar Cetom SL que ell, o a costa seua, realitze en el termini màxim de quinze dies les obres següents:  
Impermeabilitzar la rajola cara vista a la façana exterior de la sala menjador mitjançant l'aplicació de revestiments impermeabilitzants incolors a base de resines, a fi d'atallar les humitats en interior de l'aquesta estança al costat de l'accés a la terrassa.  
Revisar la instal·lació d'aigua calenta que abasteix el bany de la planta superior de l'àtic que no flueix amb normalitat.  
Contra aquesta resolució, que no posa fi a la via administrativa, es pot interposar recurs d'alçada davant del director general d'habitatge i projectes urbans en el termini d'un mes comptador des de l'endemà de la recepció d'aquesta notificació, de conformitat amb el que preveu l'art. 162.3 del Reglament d'Habitatges de Protecció Oficial de 24 de juliol de 1968, en relació amb l'art. 114 de la Llei de Règim Jurídic de les Administracions Públiques.  
En el cas que no interpose recurs, haurà de pagar la sanció mitjançant l'imprés que s'adjunta, en qualsevol de les entitats bancàries que figuren en el marge esquerre d'aquest imprés, i haurà de remetre a aquest servei territorial una còpia d'aquest exemplar, ja que si no consta aquest justificant en el procediment, la sanció es cobrarà per via de constrenyiment. el pagament de la sanció haurà de fer-se efectiu en els terminis previstos en l'article 20 del reial decret 1684/1990, de 20 de desembre, pel qual s'aprova el reglament general de recaptació.  
Les sancions notificades entre els dies 1 i 15 del mes, han de pagar-se des de la data de notificació fins al dia 5 del mes següent o immediat hàbil posterior.  
Les sancions notificades entre els dies 16 i últim de mes, han de pagar-se des de la data de notificació fins al dia 20 del mes següent o immediat dia hàbil posterior  
En el cas que la part dispositiva de la resolució ordene l'execució d'obres i, independentment de l'anterior, us requerim formalment, d'acord amb el que disposa l'art. 13 de la llei 8/2004, de 20 d'octubre, de la Generalitat, de l'Habitatge de la Comunitat Valenciana, perquè les executeu en el termini fixat, i us advertim que, si no és així, l'administració n'efectuarà l'execució forçosa, i us imposarà successives multes coercitives, en relació amb l'art. 96 de la llei de règim jurídic de les administracions públiques i disposicions concordants del RDL 31/78 i RD 3148/78, de 31 d'octubre i 10 de novembre, respectivament.  
València, 11 de maig de 2007.- El cap del Servei Territorial: José Manuel Vacas Tatay.